Fiul lui Liviu Dragnea, Valentin Ștefan Dragnea, a deconspirat interesele ascunse de afaceri ale tatălui, devenind asociat la Interfrigo Logistic din Pitești, o companie care l-a îmbogățit pe actualul şef al Partidului Social Democrat. Și nu întâmplător, aceeași societate a primit două contracte în valoare de cinci milioane de euro, de la Consiliul Județean Teleorman, în mandatul de președinte al lui Dragnea.

Mai mult, Interfrigo Logistic (la care este asociat Dragnea jr.) a dezvoltat o relație strânsă de afaceri cu celebra Tel Drum, condusă de prietenii preşedintelui PSD. Nu întâmplător: unul dintre asociații lui Dragnea jr. are legături strânse de rudenie cu președintele companiei Tel Drum. Iar relația dintre cele două firme este descrisă cu lux de amănunte într-un raport al Curții de Conturi.

Citește și: Istoria primului „tun“ imobiliar al lui Liviu Dragnea: Teleormanul a fost cumpărat cu un dolar pe metru pătrat | Cea mai citită dezvăluire a săptămânii



Peste 18.000 de metri pătrați de clădiri și teren pentru numai 22.000 de dolari. Adică în jur de un dolar și 25 de cenți pentru fiecare metru pătrat de imobiliare constând în restaurante, spații comerciale, terenuri. Toate fuseseră ale statului. Până când, în 2005, au ajuns în proprietatea lui Liviu Dragnea... Peste 18.000 de metri pătrați de clădiri și teren pentru numai 22.000 de dolari. Adică în jur de un dolar și 25 de cenți pentru fiecare metru pătrat de imobiliare constând în restaurante, spații comerciale, terenuri. Toate fuseseră ale statului. Până când, în 2005, au ajuns în proprietatea lui Liviu Dragnea... citește mai departe aici ...

5 milioane de euro de la Dragnea

În urma alegerilor locale din iunie 2012, Liviu Dragnea a câștigat un nou mandat de președinte al Consiliului Județean Teleorman. O lună mai târziu, CJ Teleorman anunța că a atribuit un contract în valoare de 18,7 milioane lei, adică în jur de patru milioane euro, asocierii dintre firmele Interfrigo Logistic (lider de asociere), Delta ACM 93 și Total Road SRL. Obiectul contractului: proiectarea și executarea unor lucrări la drumul județean 504 Cernetu-Alexandria.

Suma alocată inițial, însă, nu a fost suficientă pentru a finaliza lucrarea. Prin urmare, CJ Teleorman a anunțat, pe 12 decembrie 2012, că suplimentează valoarea lucrărilor cu încă un milion de euro.

La fiecare început de primăvară, în Bucureşti, după ce se topeşte zăpada, toată mizeria şi toate gunoaiele abandonate pe timpul iernii ies la suprafaţă. Se întâmplă an de an, dar de mult nu am văzut o Capitală atât de cenuşie şi de tristă, amintind de anii regimului Ceauşescu: autobuze decrepite şi supraaglomerate, spitale de stat îmbătrânite, focar de infecţii rezistente la cele mai dure antibiotice şi un trafic de coşmar. Unul din prietenii mei din acest oraş, un inginer – să-i spunem Vasile Ionescu – îmi povesteşte că merge pe jos timp de 30 de minute până la prima staţie de metrou, pentru că, la ore de vârf, circulă mai repede decât maşinile sau autobuzele blocate în coloane nesfârşite. De ani întregi, domnul Ionescu îmi povesteşte ce ar trebui făcut, soluţii banale pe care le-a văzut circulând prin lume, nu vreo idee revoluţionară, cu efecte necunoscute.. .continuarea aici. Patru zile mai târziu, Liviu Dragnea avea să-și dea demisia din funcția de președinte al CJ Teleorman pentru a-și exercita mandatul de parlamentar.

Alte 7 milioane de euro de la stat

Același grup de firme a mai primit două contracte publice. În septembrie 2012, Primăria Turnu Măgurele le-a dat o lucrare publică în valoare de 3,6 milioane euro. Banii au fost alocați pentru proiectarea și execuția lucrărilor de reabilitare și modernizare a centurii și a străzilor adiacente.

În acea perioadă, Primăria Turnu Măgurele era condusă de pesedistul Mohanu Nicolae, care avea să devină senator în legislatura 2012-2016.

Un alt contract, în valoare de 3,4 milioane euro, a fost atribuit de Apa Serv Satu Mare pentru reabilitarea și extinderea stației de epurare a apelor uzate din orașul Negrești Oaș.

Dragnea jr. intră în afacere

Fără nici o legătură, desigur, cu contractele primite de la instituții publice conduse de pesediști, Interfrigo Logistic din Pitești a donat 400.000 lei pentru campania electorală din 2009 în conturile alianței politice PSD-PC. Pe atunci, Liviu Dragnea era secretar general interimar al PSD. În aceeași perioadă, Interfrigo Logistic era patronată de controversatul afacerist piteștean Dan Neagoe (95%) și de Daniel Dan Mocanu (5%). Istoricul acestei societăți din ultimii șapte ani scoate la lumină relațiile de afaceri și interesele obscure ale lui Liviu Dragnea.

În februarie 2010, Dan Nea­goe i-a cedat părțile sociale lui Dan Liviu Barcaru. Potrivit presei locale, Barcaru este fratele Danei Pitiș, soția lui Petre Pitiș, director general și președinte al companiei Tel Drum.

Ulterior, Dan Barcaru renunță la șase procente din părțile sociale. Cinci procente îi dă partenerului său de afaceri, Dan Mocanu, iar un procent îl cesionează firmei S&P Investment Management SRL, reprezentată de Ilie Liviu Dragne. Conform documentelor de la Registrul Comerțului, S&P Investment Management îi are ca asociați pe fiul lui Liviu Dragnea, Valentin Ștefan Dragnea, și pe Ilie Liviu Dragne. Astfel, Dragnea jr. a devenit partener de afaceri cu prietenii tatălui său de la Tel Drum.

„Noi, PSD, suntem cu ţara şi cu românii“, a strigat sâmbătă, cu pumnul în aer, noul ministru al Fondurilor Europene, Rovana Plumb, către miile de oameni săraci aduşi cu autocarele să susţină Guvernul Grindeanu de la Târgovişte. Rovana Plumb ţine atât de mult cu românii încât în 2013, pe când era ministru al Mediului, a introdus un costisitor timbru de mediu care i-a împiedicat mai ales pe cei cu bani puțini să-şi cumpere măcar o maşină ieftină la mâna a doua... continuarea aici. Partenerii Interfrigo, abonați la bani publici

Nici celelalte firme din asocierea condusă de Interfrigo Logistic nu sunt străine de afacerile cu statul. Și în cazul firmei Delta ACM 93 cone­xiunile politice și-au spus cuvântul. În ultimii zece ani, această societate a primit 312 contracte publice în valoare de peste 1,25 miliarde euro.

Delta ACM 93 îi are ca asociați pe Elena Buzdea, Florea Diaconu și Ionel Pirpiliu. Cel din urmă este fratele lui Ștefan Pirpiliu, fost deputat PDL în legislatura 2008-2012. Fostul parlamentar s-a făcut remarcat după ce a elaborat un proiect de lege privind eutanasierea câinilor comunitari.

Cealaltă firmă, Total Road, este patronată de Mircea Cătălin Gruianu. Conform datelor publice, această firmă a dat lovitura cu un contract la Primăria Sectorului 4. În 2014, a primit un contract de nouă milioane euro pentru realizarea unor lucrări de reparații curente, modernizări și sistematizare pe verticală. Însă a oferit și asistență tehnică pentru niște lucrări din Călimănești, Brezoi, Iași și Cluj de unde a încasat în jur de 80.000 euro.

Schemă Interfrigo Tel Drum pe bani publici

Firma Interfrigo Logistic și-a extins afacerile și în județul Constanța, unde baronul roșu Nicușor Constantinescu dicta cum se cheltuiesc banii publici. Un raport al Curții de Conturi a demascat un sistem prin care se fenta legislația achizițiilor publice.

Contractele pentru refacerea drumurilor din Constanța erau atribuite direct, de către Consiliul Județean, Regiei Autonome Județene de Drumuri și Poduri Constanța (RAJDP), societate aflată în subordinea CJ. Ulterior, regia subcontracta lucrările agenților economici.

La rândul ei, firma subcontractată dădea lucrarea mai departe altor subcontractori.

Într-o astfel de schemă de sifonare a banilor publici a fost prinsă și Interfrigo Logistic. RAJDP a primit un contract de aproximativ 8,2 milioane lei pentru a repara drumul dintre localitățile constănțene Siliștea și Țepeș Vodă. Întreaga lucrare a fost subcontractată firmei Interfrigo Logistic pentru suma de 5.223.062 lei.

La rândul ei, Interfrigo a subcontractat lucrarea către Tel Drum pentru suma de 5.042.017 lei. Curtea de Conturi a concluzionat că RAJDP a încasat nejustificat puțin peste un milion de lei de la Primăria Siliștea.

Schema a fost repetată de RAJDP și în cazul reabilitării segmentului de drum Seimeni-Siliștea. RAJDP a primit lucrarea evaluată la 11,2 milioane lei.

Apoi, lucrările au fost subcontractate tot către Interfrigo, pentru suma de 7,3 milioane de lei. Ulterior, Interfrigo a plasat lucrarea companiei Tel Drum. Inspectorii de la Curtea de Conturi nu au putut stabili valoarea subcontractului pentru că nu au mai găsit documentele.

Numele lui Valentin Ștefan Dragnea mai apare în câteva firme care fac afaceri în județul Teleorman. De exemplu, juniorul controlează direct firma Zooveg 2010, care are ca obiect de activitate cultivarea cerealelor, plantelor leguminoase și a plantelor producătoare de semințe.

În România, dezbaterea din spațiul public este alterată. Irațio­nală. Profund emoțională. Aproape din fiecare polemică lipsește condiția esențială a existenței unui dialog: buna-credință a participanților. Analiza faptelor, a realității este, de foarte multe ori, total lipsită de obiectivitate. Demonstrațiile de orice fel se bazează exlusiv pe argumente culese dintr-o singură parte. Audiatur et altera pars (Ascultă și cealaltă parte!) este o metodă desuetă. Ade­vărurile sunt spulberate de curentele de opinie mult prea puternice. Orice tentativă de a investiga în mod onest o anumită chestiune este anihilată din fașă. Sursele de informare sunt respinse a priori dacă ele nu-ți confirmă convingerile. Sunt etichetate înainte de a fi investigate temeinic, înainte de a stabili dacă oferă informații relevante. Preocuparea pentru găsirea adevărului cade în plan secund sau dispare în totalitate... citește continuarea aici. Afaceri cu cereale, porci și pantofi de lux

Numele lui Valentin Ștefan Dragnea mai apare în câteva firme care fac afaceri în județul Teleorman. De exemplu, juniorul contro­lează direct firma Zooveg 2010, care are ca obiect de activitate cultivarea cerealelor, plantelor leguminoase și a plantelor producătoare de semințe. În această afacere, Dragnea jr. este asociat cu Gabriel Putineanu și Ilie Liviu Dragne. În ultimii trei ani fis­cali, această firmă a avut o cifră de afaceri de aproximativ 24 de milioane lei și un profit de aproximativ patru milioane lei. O altă firmă controlată de Dragnea jr. este Ferma Salcia S.A., unde deține 99,84% din acțiuni prin firma S&P Investment Management. Restul acțiunilor sunt deținute de Ilie Liviu Dragne, care îndeplinește și funcția de director general unic. Interesant, fiul lui Liviu Dragnea a preluat pachetul de acțiuni de la Petre Pitiș, director general și președinte al companiei Tel Drum.

Societatea Ferma Salcia este fostul combinat de creștere a porcilor Romcip. În cadrul acestei firme există o fermă zootehnică de creștere și îngrășare a porcilor în localitatea Salcia, din județul Teleorman. Tot în Salcia, compania are și o secție de prelucrare a cărnii și a produselor din carne. În plus, firma deține 11 puncte de lucru în care se comercializează carnea de porc, răspândite în județul Teleorman. Afacerea cu porci a lui Dragnea jr. a avut o cifră de afaceri, în ultimii trei ani fiscali, de aproximativ zece milioane de euro. În schimb, profitul a fost puțin peste 100.000 euro. Pe lângă afacerile cu cereale și porci, Dragnea jr. este asociat, prin Ferma Salcia, în firma Ștefan Burdea Shoes SRL, care produce pantofi de lux lucrați manual.

În ultima firmă, fiul lui Liviu Dragnea este partener de afaceri cu Adrian Mlădinoiu, fostul aghiotant al actualului șef al PSD. Adrian Mlădinoiu a fost numit recent de către premierul Sorin Grindeanu în funcția de secretar de stat în cadrul Secretariatului General al Guvernului. Până acum o vreme, Mlădinoiu a fost ofițer în cadrul Unității Speciale ACVILA – unitate specială antitero care a fost desființată în 2009 și resuscitată de Gabriel Oprea în 2015, când a fost trecută în subordinea serviciului secret al Ministerului de Interne.

Teodor Nițulescu: „Dragnea a sifonat peste un miliard de euro în Tel Drum“

Compania Tel Drum a fost înființată în 1999, ca socie­tate în subordinea Consiliului Județean Teleorman. Un an mai târziu, Liviu Dragnea avea să devină președinte al CJ. În 2001, CJ Teleorman a demarat procedurile de privatizare a firmei Tel Drum, însă, în paralel, contractează un credit de 3,7 milioane euro pentru achiziționarea unui tren reciclator, necesar pentru refacerea drumurilor din județ. Licitația de privatizare a câștigată de Marian Fișcuci, un apropiat al lui Liviu Dragnea, care a plătit atunci aproximativ 400.000 lei, adică în jur de 90.000 euro.

Fostul președinte al PSD Teleorman, Teodor Nițulescu, declara la un post de televiziune că privatizarea Tel Drum a fost o fraudă de proporții. „Dragnea a sifonat peste un miliard de euro în Tel Drum. Fără doar şi poate (îi aparține lui Dragnea – n.r.). Mie, în 2002, mi-a propus să facem jumi-juma, să am 40% din Tel Drum şi el 60%. Eu, atunci, aveam o firmă de construcţii. Am refuzat. De ce am acceptat privatizarea Tel Drum? În calitatea mea de preşedinte al PSD Teleorman, din iunie 2002 - aprilie 2005, am acceptat de nevoie lucrul ăsta, cu condiţia ca această privatizare să fie făcută în condiţiile legii“, declara Nițulescu.

Tentativele de a-l contacta pe Liviu Dragnea pentru un punct de vedere nu au avut succes.

Uluitor: imobil cumpărat cu un dolar/mp, vândut cu 1.800 euro/mp

Interfrigo Logistic din Pitești i-a băgat în mod cât se poate de direct în buzunar lui Liviu Dragnea 620.000 de lei, în 2011, adică aproximativ 140.000 de euro. Toată această sumă a fost primită de către Liviu Dragnea pentru un spațiu comercial din Turnu Măgurele de numai 76 de metri pătrați. Practic, pentru fiecare metru pătrat din acel spațiu comercial din Turnu Măgurele, Interfrigo Logistic i-a plătit lui Liviu Dragnea peste 1.800 de euro.

Dar asta nu e tot: pe acel spațiu comercial, Dragnea a plătit vreo 91 de dolari, adică doar un dolar și 20 de cenți pe metru pătrat. Așadar, Dragnea a primit de 1.500 (!) de ori mai mult pe acel spațiu comercial decât a plătit.

Dacă vă întrebați de la ce naiv a cumpărat Dragnea un spațiu comercial atât de ieftin, răspunsul l-a dat tot RL acum o săptămână: este vorba despre statul român.

După cum cotidianul nostru a scris pe 20 februarie a.c., Dragnea a privatizat Modern SA din Turnu Măgurele în 1999 și în 2005 a dizolvat firma.

Ca urmare a dizolvării Modern SA (transformată după 2000 în SRL), Dragnea s-a ales cu spații comerciale și terenuri în suprafață totală de 18.422 de metri pătrați. Pentru toate aceste spații comerciale și terenuri, Liviu Dragnea a plătit numai 22.000 de dolari în contul statului român. Printre aceste spații comerciale se număra și cel de 76 de metri pătrați pentru care Dragnea a primit de la Interfrigo 140.000 de euro. O sumă de peste șase ori mai mare decât a dat șeful PSD pe Modern SA.